K bodu 22 č. materiálu 6705/2001 
Nové znenie strany

TEXT PROTOKOLU

PROTOKOL   

medzi vládou Slovenskej republiky a vládou Ruskej federácie o otázkach čiastočného splatenia zadlženosti Ruskej federácie  voči Slovenskej republike výrobkami vojenského určenia

Vláda Slovenskej republiky a vláda Ruskej federácie (ďalej len „zmluvné strany“), rozvíjajúc dohovory, ktoré sú obsiahnuté v Dohode medzi vládou Slovenskej republiky a vládou Ruskej federácie o vysporiadaní zadlženosti bývalého ZSSR a Ruskej federácie voči Slovenskej republike z 24. júna 1994,
 dohodli sa takto:

1.  Ruská federácia  dodá Slovenskej  republike  výrobky  vojenského určenia v sume dvestodeväťnásť mil. USD na účet čiastočného splatenia svojej zadlženosti voči Slovenskej republike v súlade s Dohodou medzi vládou Slovenskej republiky a vládou Ruskej federácie o vysporiadaní zadlženosti bývalého ZSSR a Ruskej federácie voči Slovenskej republike z  24. júna 1994.
Zmluvné strany vykonajú nevyhnutné opatrenia na to, aby boli záväzky vyplývajúce z tohto protokolu splnené do konca roku 2006.

2.   Ministerstvá financií zmluvných strán určia každoročné  objemy splatenia zadlženosti
Ruskej federácie voči Slovenskej republike dodávkami výrobkov vojenského určenia uvedenými v tomto protokole.

      3.   Splnomocnenými orgánmi zmluvných strán na vykonanie tohto protokolu sú:
      a)   za slovenskú stranu – Ministerstvo obrany Slovenskej republiky.
b)   za ruskú stranu – federálna štátna unitárna  organizácia  Rosoboronexport
      
Dodávky výrobkov vojenského určenia sa budú realizovať na základe príslušných zmluvných dokumentov, ktoré v rámci tohto protokolu uzatvoria splnomocnené organizácie zmluvných strán.

     4.  Tento protokol nadobudne platnosť dňom podpisu pričom platnosť protokolu skončí jeho splnením, ak sa zmluvné strany nedohodnú inak.

	Dané v __________________dňa _____ ___________200__ v dvoch pôvodných vyhotoveniach, každé v jazyku slovenskom a ruskom, pričom obe znenia majú  rovnakú platnosť.

              Za vládu                                                                      Za vládu
      Slovenskej republiky                                                   Ruskej federácie